ai4bharat/Pralekha huggingface dataset:
ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ମନ୍ତ୍ରଣାଳୟ
ଆବଶ୍ୟକତା ପୂରଣ ପାଇଁ ସ୍ୱଚ୍ଛ ଏବଂ ନିର୍ଭରଯୋଗ୍ୟ ଉର୍ଜା ଯୋଗାଣ ସରକାରଙ୍କ ସର୍ବୋଚ୍ଚ ପ୍ରାଥମିକତା-ଧର୍ମେନ୍ଦ୍ର ପ୍ରଧାନ
• ଏଚ-ସିଏନଜି ପ୍ଲାଣ୍ଟର ଉଦଘାଟନ ସହିତ ଦିଲ୍ଲୀରେ ପରୀକ୍ଷା ଆରମ୍ଭ କଲେ ଶ୍ରୀ ପ୍ରଧାନ
କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ ମଙ୍ଗଳବାର ନୂଆଦିଲ୍ଲୀର ରାଜଘାଟ ବସ ଡିପୋଟ ଠାରେ ବାଣିଜ୍ୟିକ ହାଇଡ୍ରୋଜେନ ସିଏନଜି  ଉତ୍ପାଦନ ପ୍ଲାଣ୍ଟ ଏବଂ ବିତରଣ ଷ୍ଟେସନର ଲୋକାର୍ପଣ କରିଛନ୍ତି । ଦେଶର ରାଜଧାନୀ ନୂଆଦିଲ୍ଲୀରେ ଯାନବାହନ ଯାତାୟତ ଦ୍ୱାରା ହେଉଥିବା ପ୍ରଦୂଷଣକୁ ହ୍ରାସ କରିବା ଏବଂ ଭବିଷ୍ୟତ ପାଇଁ ସବୁଜ ମାର୍ଗ ଅନ୍ୱେଷଣ କରିବା ଦିଗରେ ଥିବା ଭାରତ ସରକାରଙ୍କ ଉଦ୍ୟମ ପରିପ୍ରେକ୍ଷୀରେ ଏହା ଐତିହାସିକ ପଦକ୍ଷେପ ବୋଲି ଶ୍ରୀ ପ୍ରଧାନ କହିଛନ୍ତି ।
ଇଣ୍ଡିଆନ ଅଏଲ ଦ୍ୱାରା ନବସୃଜନ ଏବଂ ଟେକ୍ନୋଲୋଜିରେ ସୁଧାର ଅଣାଯାଇ ଦୈନିକ 4 ଟନର ହାଇଡ୍ରୋଜେନ ମିଶ୍ରିତ ସିଏନଜି ଉତ୍ପାଦନ ପ୍ଳାଣ୍ଟ ପ୍ରତିଷ୍ଠା କରାଯାଇଛି । ସେହିପରି ଇନ୍ଦ୍ରପ୍ରସ୍ଥ ଗ୍ୟାସ କମ୍ପାନୀ ଲୋକର୍ପିତ ଏହି ପ୍ଳାଣ୍ଟରୁ ଇନ୍ଧନ ଯୋଗାଇବା ପାଇଁ ବିତରଣ ଷ୍ଟେସନ ସ୍ଥାପନ କରିବା ପ୍ରଶଂସନୀୟ । ଆଜି ପ୍ରଥମ ପର୍ଯ୍ୟାୟରେ ପରୀକ୍ଷାମୂଳକ ଭାବରେ 50ଟି ବସରେ ହାଇଡ୍ରୋଜେନ ସିଏନଜି ବ୍ୟବହାର କରାଯାଇଛି । ଏହା ଭାରତକୁ ହାଇଡ୍ରୋକାର୍ବନ ଅର୍ଥନୀତି କରିବା ଦିଗରେ ବଡ଼ ପଦକ୍ଷେପ ବୋଲି ସେ କହିଛନ୍ତି ।
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ ଭାରତ ସରକାର ଭବିଷ୍ୟତରେ ପରିବେଶର ସୁରକ୍ଷା ପାଇଁ ସ୍ୱଚ୍ଛ ଉର୍ଜା ଆଣିବା ପାଇଁ ପ୍ରତିଶ୍ରୁତିବଦ୍ଧ । ଦେଶରେ ପ୍ରଦୂଷଣକୁ ହ୍ରାସ କରିବା ଏବଂ ଦେଶବାସୀଙ୍କୁ ଏକ ଉତ୍ତମ ପରିବେଶ ଦେବା ପାଇଁ ଭାରତ ସରକାର ନିରନ୍ତର ଉଦ୍ୟମ କରୁଛନ୍ତି । ଭାରତକୁ ଗ୍ୟାସ ଆଧାରିତ ଅର୍ଥନୀତି କରିବା ତଥା ଗ୍ୟାସ ଭିତ୍ତିଭୂମିକୁ ମଜବୁତ କରିବା ପାଇଁ ଏହି କ୍ଷେତ୍ରରେ 4 ଲକ୍ଷ କୋଟି ଟଙ୍କାର ପୁଞ୍ଜନିବେଶ କରାଯାଉଛି ।
130 କୋଟି ଏବଂ ଭାରତୀୟଙ୍କ ଆବଶ୍ୟକତାକୁ ଦୃଷ୍ଟିରେ ରଖି ସ୍ୱଚ୍ଛ ଏବଂ ନିର୍ଭରଯୋଗ୍ୟ ଶକ୍ତି ଯୋଗାଣ ହେଉଛି ସରକାରଙ୍କ ସର୍ବୋଚ୍ଚ ପ୍ରାଥମିକତା । ଆଗାମୀ ଦଶନ୍ଧି ଧରି ସମସ୍ୟା ସମାଧାନର ବାହାର କରିବାରେ ଭାରତ ବିଶ୍ୱ ବିଜେତା ହେବ ବୋଲି ଶ୍ରୀ ପ୍ରଧାନ ଦଢୋକ୍ତି ପ୍ରକାଶ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଷାଢ଼ୀ ଏକାଦଶୀ ଅବସରରେ ଲୋକଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ଆଷାଢ଼ୀ ଏକାଦଶୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଲୋକମାନଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି, ପବିତ୍ର ଆଷାଢ଼ୀ ଏକାଦଶୀ ଅବସରରେ ସମସ୍ତଙ୍କୁ ମୋର ଶୁଭେଚ୍ଛା । ଏହି ସ୍ୱତନ୍ତ୍ର ଦିବସରେ ଆମାମନଙ୍କୁ ସୁଖ ଓ ଉତ୍ତମ ସ୍ୱାସ୍ଥ୍ୟର ଆଶୀର୍ବାଦ ଦେବାକୁ ଭଗବାନ ଭିଠଲଙ୍କ ନିକଟରେ ପ୍ରାର୍ଥନା କରୁଛୁ । ଏହି ଧାର୍ମିକ ଉତ୍ସବ ଆମର ସର୍ବୋତ୍ତମ ପରମ୍ପରାକୁ ସୂଚାଏ ଏବଂ ଭାଇଚାରା ଓ ସମାନତାକୁ ଗୁରୁତ୍ୱ ଦିଏ ।
SR
(
ଅର୍ଥ ମନ୍ତ୍ରଣାଳୟ
ଜନ ସମର୍ଥ ପୋର୍ଟାଲ୍ ୨୪/୭ ଆଧାରରେ ଉପଲବ୍ଧ
ଜନ ସମର୍ଥ ପୋର୍ଟାଲ୍ ବର୍ତମାନ ୧୩ଟି ଋଣ ସଂଯୋଗ ସରକାରୀ ଯୋଜନା ଗୁଡିକ ଅଧୀନରେ ଋଣ ଆୟୋଜନ କରୁଛି
ସରକାର ୬ ଜୁନ୍ ୨୦୨୨ରେ “ଜନ ସମର୍ଥ” ପୋର୍ଟାଲ୍ ଆରମ୍ଭ କରିଥିଲେ । ଆଜି ରାଜ୍ୟସଭାରେ ଏକ ପ୍ରଶ୍ନର ଲିଖିତ ଉତର ଦେଇ କେନ୍ଦ୍ର ଅର୍ଥ ରାଷ୍ଟ୍ର ମନ୍ତ୍ରୀ ଡଃ ଭାଗବତ କିଷାନରାଓ କରାଦ ଏ ସମ୍ପର୍କରେ କହିଥିଲେ । ଏ ସମ୍ପର୍କରେ ଅଧିକ ବିବରଣୀ ପ୍ରଦାନ କରି ମନ୍ତ୍ରୀ କହିଥିଲେ ଯେ, “ଜନ ସମର୍ଥ” ପୋର୍ଟାଲ୍ର ପ୍ରମୁଖ ବୈଶିଷ୍ଟ୍ୟ ଗୁଡିକ ହେଉଛି ଏହିପରି:
୧. ଏହା ସମସ୍ତ ହିତାଧିକାରୀ, ଅର୍ଥାତ୍ ଏଥିରୁ ଯେଉଁମାନେ ଲାଭ ପାଇବେ, ଆର୍ôଥକ ପ୍ରତିଷ୍ଠାନ ସମୂହ, କେନ୍ଦ୍ର / ରାଜ୍ୟ ମାନଙ୍କର ସରକାରୀ ଏଜେନ୍ସି ଏବଂ ନୋଡାଲ୍ ଏଜେନ୍ସି ଗୁଡିକ ପରି ସମସ୍ତ ହିତାଧିକାରୀଙ୍କୁ ଏକ ସାଧାରଣ ପ୍ଲାଟଫର୍ମ ରେ ସଂଯୋଗ କରିଥାଏ ।
୨. ଆବେଦନକାରୀ ପ୍ରାରମ୍ଭରେ ଗୋଟିଏ ପ୍ଲାଟଫର୍ମ ମାଧ୍ୟମରେ ୧୩ଟି ଯୋଜନାକୁ ବ୍ୟବହାର କରି ପାରିବେ ।
୩. ରିହାତି  ଯୋଗ୍ୟତା ଯାଂଚ ପାଇଁ ଆବେଦନକାରୀଙ୍କୁ ସହଜ ମାର୍ଗଦର୍ଶନ କରିଥାଏ ।
୪. ହିତାଧିକାରୀ ମାନଙ୍କ ପାଇଁ ସର୍ବୋତମ ଉପଯୁକ୍ତ ଯୋଜନାର ସ୍ୱୟଂଚାଳିତ ସୁପାରିଶ କରିଥାଏ ।
୫. ଡିଜିଟାଲ୍ ଯାଂଚ ଉପରେ ଆଧାର କରି ଋଣ ଆବେଦନ ଗୁଡିକୁ ଡିଜିଟାଲ୍ ଅନୁମୋଦନ ଦେଇଥାଏ ।
୬. ହିତାଧିକାରୀ ଏହା ମାଧ୍ୟମରେ ସେମାନଙ୍କ ଋଣ ଆବେଦନର ପ୍ରକୃତ ସମୟ ସ୍ଥିତିକୁ ଟ୍ରାକ୍ କରି ପାରିବେ ।
ମନ୍ତ୍ରୀ ଆହୁରି ମଧ୍ୟ କହିଥିଲେ ଯେ, ଆବେଦନକାରୀ ମାନଙ୍କ ଦ୍ୱାରା “ଜନ ସମର୍ଥ” ପୋର୍ଟାଲ୍ର ବ୍ୟବହାର ଋଣ ଆବେଦନ ଏବଂ ବିତରଣ ପ୍ରକ୍ରିୟାକୁ ସହଜ କରିବ, କାରଣ ଆବେଦନକାରୀ ମାନେ ତାଙ୍କର ଆବେଦନକୁ ଏଥିରେ ଅପ୍ଲୋଡ୍ କରି ପାରିବେ ଏବଂ ଆବେଦନ ଗୁଡିକର ଅନୁମୋଦନ ପାଇଁ ନିୟମ ଇଞ୍ଜିନ୍ ନିର୍ମାଣ ହୋଇ ସାରିଛି ।
ଏହା ଯୋଗୁଁ ସମୟ ଏବଂ ପରିଶ୍ରମ ନଷ୍ଟ ହେବ ନାହିଁ, କାରଣ ଆବେଦନକାରୀ ପୋର୍ଟାଲ୍ରେ ଋଣ ପାଇଁ ଆବେଦନ କରି ପାରିବେ ଯାହା ୨୪/୭ ଆଧାରରେ ଉପଲବ୍ଧ ।
ଏହି ପୋର୍ଟାଲ୍ ବର୍ତମାନ ଯୁବକ ମାନଙ୍କୁ, ଛାତ୍ର ମାନଙ୍କୁ , ଉଦ୍ୟୋଗୀ ମାନଙ୍କୁ ଏବଂ କୃଷକ ମାନଙ୍କୁ ଶିକ୍ଷା ଋଣ, କୃଷି ଋଣ, ବ୍ୟବସାୟ କାର୍ଯ୍ୟକଳାପ ନିମନ୍ତେ ଋଣ ଏବଂ ଜୀବିକା ନିର୍ବାହ ନିମନ୍ତେ ଋଣ ଭଳି ୧୩ଟି ଋଣ ସଂଯୁକ୍ତ ସରକାରୀ ଯୋଜନା ଅଧୀନରେ ଋଣ ଆୟୋଜନ କରୁଛି ବୋଲି ମନ୍ତ୍ରୀ କହିଥିଲେ ।
ଯେକୌଣସି ଆବେଦନକାରୀ / ହିତାଧିକାରୀ ଏଥିରେ ପଞ୍ଜୀକରଣ କରି ପାରିବେ, ବିଭିନ୍ନ ସରକାରୀ ଯୋଜନା ଗୁଡିକ ଆଧାରରେ ସେମାନଙ୍କର ଯୋଗ୍ୟତା ଯାଂଚ କରି ପାରିବେ ଏବଂ ଜନ ସମର୍ଥ ପୋର୍ଟାଲ୍ ମାଧ୍ୟମରେ ଡିଜିଟାଲ୍ ଋଣ ଅନୁମୋଦନ ପାଇଁ ଆବେଦନ କରି ପାରିବେ ବୋଲି ମନ୍ତ୍ରୀ କହିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସିଡବ୍ଳ୍ୟଜି ୨୦୨୨ ରେ ବ୍ରୋଞ୍ଜ ପଦକ ଜିତିଥିବାରୁ ଶ୍ରୀକାନ୍ତ କିଡାମ୍ବିଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ଏହା ହେଉଛି ତାଙ୍କର ଚତୁର୍ଥ ସିଡବ୍ଲ୍ୟୁଜି ପଦକ ଯାହା ତାଙ୍କର ଦକ୍ଷତା ଏବଂ ସ୍ଥିରତା ଦେଖାଉଛି: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରୀକାନ୍ତ କିଡାମ୍ବିଙ୍କୁ ବର୍ମିଂହାମ ସିଡବ୍ଲ୍ୟୁଜି ୨୦୨୨ ରେ ବ୍ରୋଞ୍ଜ ପଦକ ଜିତିଥିବାରୁ ଅଭିନନ୍ଦନ ଜଣାଇଛନ୍ତି । ଶ୍ରୀକାନ୍ତ କିଡାମ୍ବି ଚତୁର୍ଥ ପଦକ ଜିଣିଥିବାରୁ ପ୍ରଧାନମନ୍ତ୍ରୀ ମଧ୍ୟ ଖୁସି ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଭାରତୀୟ ବ୍ୟାଡମିଣ୍ଟନର ଅନ୍ୟତମ ପ୍ରମୁଖ, ଶ୍ରୀ କିଡାମ୍ବି ତାଙ୍କ ସିଡବ୍ଲ୍ୟୁଜିରେ ବ୍ୟକ୍ତିଗତ ଭାବେ ବ୍ରୋଞ୍ଜ ପଦକ ଜିତିଛନ୍ତି । ଏହା ହେଉଛି ତାଙ୍କର ଚତୁର୍ଥ ସିଡବ୍ଲ୍ୟୁଜି ପଦକ ଯାହା ଦ୍ୱାରା ତାଙ୍କର ଦକ୍ଷତା ଏବଂ ସ୍ଥିରତା ଦର୍ଶାଇଛି । ତାଙ୍କୁ ଅଭିନନ୍ଦନ । ସେ ଉତ୍ସାହିତ ଆଥଲେଟମାନଙ୍କୁ ଉତ୍ସାହିତ କରି ଭାରତକୁ ଆହୁରି ଗର୍ବିତ କରନ୍ତୁ ।”
HS
(
ମାନବ ସମ୍ବଳ ବିକାଶ ମନ୍ତ୍ରଣାଳୟ
ସିବିଏସଇ ଦଶମ ପରୀକ୍ଷାଫଳ ପ୍ରକାଶିତ
• ତ୍ରିଭେନ୍ଦ୍ରମ କ୍ଷେତ୍ରରେ ସର୍ବାଧିକ ପାସହାର
• ସପ୍ତମ ସ୍ଥାନରେ ଭୁବନେଶ୍ଵର କ୍ଷେତ୍ର
• ଛାତ୍ରଙ୍କ ତୁଳନାରେ ଛାତ୍ରୀଙ୍କ ପାସହାର ଅଧିକ
କେନ୍ଦ୍ରୀୟ ମାଧ୍ୟମିକ ଶିକ୍ଷା ବୋର୍ଡ  ପକ୍ଷରୁ ଆଜି ଦଶମ ପରୀକ୍ଷା ଫଳ ଘୋଷଣା କରାଯାଇଛି। ସମସ୍ତ କ୍ଷେତ୍ର ମଧ୍ୟରେ ତ୍ରିଭେନ୍ଦ୍ରମ କ୍ଷେତ୍ରର ପାସ ହାର ସର୍ବାଧିକ ରହିଛି। ଏହି କ୍ଷେତ୍ରରେ ମୋଟ ପାସ ହାର 99.28 ପ୍ରତିଶତ ଥିବା ବେଳେ ଚେନ୍ନାଇ ଦ୍ଵିତୀୟ ସ୍ଥାନରେ ରହି 98.95 ପ୍ରତିଶତ ପାସ ହାର ହାସଲ କରିଛି। ସେହିପରି ବେଙ୍ଗାଲୁରୁ କ୍ଷେତ୍ର 98.23 ପ୍ରତିଶତ ପାସ ହାର ସହିତ ତୃତୀୟସ୍ଥାନରେ ରହିଛି। ଚଳିତ ଥର ମୋଟ 18,73,015 ଛାତ୍ରଛାତ୍ରୀ ପରୀକ୍ଷା ଦେଇଥିବା ବେଳେ ସେମାନଙ୍କ ମଧ୍ୟରୁ 17,13,121ଛାତ୍ରଛାତ୍ରୀ କୃତକାର୍ଯ୍ୟ ହୋଇଛନ୍ତି। ଚଳିତ ବର୍ଷ ହାରାହାରୀ ପାସହାର 91.46 ପ୍ରତିଶତ ରହିଛି।
ଅନ୍ୟପକ୍ଷରେ ଭୁବନେଶ୍ଵର କ୍ଷେତ୍ର 93.20 ପ୍ରତିଶତ ପାସ ହାର ସହିତ ସପ୍ତମ ସ୍ଥାନରେ ରହିଛି।
ପୂର୍ବ ବର୍ଷ ଭଳି ଚଳିତ ବର୍ଷ ମଧ୍ୟ ଛାତ୍ରଙ୍କ ତୁଳନାରେ ଛାତ୍ରୀଙ୍କ ପାସ ହାର ଅଧିକ ରହିଛି। ଏଥର ଛାତ୍ରୀମାନଙ୍କ ପାସ ହାର 93.3 ପ୍ରତିଶତ ଥିବା ବେଳେ ଛାତ୍ରଙ୍କ ପାସ ହାର 3.17 ପ୍ରତିଶତ କମ ଅର୍ଥାତ୍ 90.17 ରହିଛି।
ସିବିଏସଇ ପରୀକ୍ଷା ଫଳର ଅଧିକ ବିବରଣୀ ନିମ୍ନରେ ଦିଆଗଲା:
|
|
ପରୀକ୍ଷାର ଅବଧି
|
|
15 ଫେବୃଆରୀ 2020 ରୁ 20 ମାର୍ଚ୍ଚ 2020
|
|
ଫଳାଫଳ ପ୍ରକାଶ ତାରିଖ
|
|
15 ଜୁଲାଇ 2020
1.
|
|
ମୋଟ ସଂଖ୍ୟକ ବିଦ୍ୟାଳୟ ଏବଂ ପରୀକ୍ଷା କେନ୍ଦ୍ର 
|
|
ବର୍ଷ
|
|
ବିଦ୍ୟାଳୟଗୁଡ଼ିକର ସଂଖ୍ୟା
|
|
ପରୀକ୍ଷା କେନ୍ଦ୍ର ସଂଖ୍ୟା
|
|
2019
|
|
19298
|
|
4974
|
|
2020
|
|
20387
|
|
5377
2.
|
|
ହାରାହାରୀ ପାସ ପ୍ରତିଶତ 
|
|
ବର୍ଷ
|
|
ପଞ୍ଜିକୃତ
|
|
ଉପସ୍ଥିତ ପରୀକ୍ଷାର୍ଥୀ
|
|
ପାସ
|
|
ପାସହାର
|
|
ପାସହାର ବୃଦ୍ଧି %
|
|
2019
|
|
1774299
|
|
1761078
|
|
1604428
|
|
91.10
|
|
0.36 %
|
|
2020
|
|
1885885
|
|
1873015
|
|
1713121
|
|
91.46
3.
|
|
କ୍ଷେତ୍ର ଆଧାରିତ ପାସ % - 2020 କ୍ଷେତ୍ର 
|
|
|
|
କ୍ଷେତ୍ରର ନାମ
|
|
ପାସ %
|
|
1
|
|
ତ୍ରିଭେନ୍ଦ୍ରମ
|
|
99.28
|
|
2
|
|
ଚେନ୍ନାଇ
|
|
98.95
|
|
3
|
|
ବେଙ୍ଗାଲୁରୁ
|
|
98.23
|
|
4
|
|
ପୁଣେ
|
|
98.05
|
|
5
|
|
ଅଜମେର
|
|
96.93
|
|
6
|
|
ପଞ୍ଚକୁଲା
|
|
94.31
|
|
7
|
|
ଭୁବନେଶ୍ବର
|
|
93.20
|
|
8
|
|
ଭୋପାଳ
|
|
92.86
|
|
9
|
|
ଚଣ୍ଡିଗଡ଼
|
|
91.83
|
|
10
|
|
ପାଟନା
|
|
90.69
|
|
11
|
|
ଡେରାଡୁନ
|
|
89.72
|
|
12
|
|
ପ୍ରୟାଗରାଜ
|
|
89.12
|
|
13
|
|
ନୋଏଡା
|
|
87.51
|
|
14
|
|
ଦିଲ୍ଲୀ ପଶ୍ଚିମ
|
|
85.96
|
|
15
|
|
ଦିଲ୍ଲୀ ପୂର୍ବ
|
|
85.79
|
|
16
|
|
ଗୌହାଟୀ
|
|
79.12
|
|
ଲିଙ୍ଗ ଆଧାରିତ ପାସ % 
|
|
ଲିଙ୍ଗ
|
|
2019
|
|
2020
|
|
ପୁଅଙ୍କ ତୁଳନାରେ ଝିଅମାନେ 3.17 ପ୍ରତିଶତ ଅଧିକ ପାସ ହାର ହାସଲ କରିଛନ୍ତି
|
|
ଝିଅ
|
|
92.45
|
|
93.31
|
|
ପୁଅ
|
|
90.14
|
|
90.14
|
|
ସମଲିଙ୍ଗି
|
|
94.74
|
|
78.95
କୋଇଲା ମନ୍ତ୍ରଣାଳୟ
ଗୋଟିଏ ଦିନରେ ସର୍ବାଧିକ ୧୦୨ ରେକ କୋଇଲା ପଠାଇବାର ରେକର୍ଡ କଲା ମହାନଦୀ କୋଲ ଫିଲ୍ଡସ ଲିମିଟେଡ 
କୋଇଲା ମନ୍ତ୍ରଣାଳୟ ଅଧୀନ ମିନିରତ୍ନ କମ୍ପାନୀ ମହାନଦୀ କୋଲ ଫିଲ୍ଡସ ଲିମିଟେଡ  ଆଜି ଗୋଟିଏ ଦିନରେ ଇବ୍ ଭ୍ୟାଲୀ ଏବଂ ତାଳଚେର କୋଇଲା କ୍ଷେତ୍ରରୁ ବିଭିନ୍ନ ବିଦ୍ୟୁତ ଉତ୍ପାଦନ ଷ୍ଟେସନକୁ ରେଳ ମାଧ୍ୟମରେ ୧୦୨ ରେକ୍ କୋଇଲା ପଠାଇଛି। ଏଥିସହିତ ଏମସିଏଲ ଦିନକରେ ସର୍ବାଧିକ ପରିମାଣର କୋଇଲା ପଠାଇବାର ରେକର୍ଡ କରିଛି।
ଏମସିଏଲର ଅଧ୍ୟକ୍ଷ ତଥା ପରିଚାଳନା ନିର୍ଦ୍ଦେଶକ ଶ୍ରୀ ପିକେ ସିହ୍ନା ପରିବେଶ ଅନୁକୂଳ ରେଳ ମୋଡ ଜରିଆରେ କୋଇଲା ପଠାଇବାର ଏହି ରେକର୍ଡ କରିବା ଲାଗି ସାମିଲ ହୋଇଥିବା ଟିମ୍କୁ ପ୍ରଶଂସା କରିଥିଲେ। ସେ କହିଥିଲେ, “ଭାରତୀୟ ରେଳବାଇର ଉନ୍ନତ ସମନ୍ବୟ ଏବଂ ସମର୍ଥନ ସହିତ ଟିମ ଏମସିଏଲର ଏକ ପ୍ରଭାବଶାଳୀ ପ୍ରଦର୍ଶନ”। ରାଷ୍ଟ୍ରର ଇନ୍ଧନ ଆବଶ୍ୟକତା ପୂରଣ କରିବା ଲାଗି ଉତ୍ତରଦାୟିତ୍ବର ସହ କାମ କରିବା ଲାଗି ଏମସିଏଲ ଟିମକୁ ଅଭିନନ୍ଦନ ଜଣାଇଥିଲେ।
୩୦ ଅଗଷ୍ଟ, ୨୦୨୧ରେ ଏମସିଏଲର ତାଳଚେର କୋଇଲା କ୍ଷେତ୍ରରୁ ପଠାଯାଇଥିବା ବର୍ତ୍ତମାନ ସୁଦ୍ଧା ସର୍ବାଧିକ ୬୧ ରେକ୍ ରେକର୍ଡ ସହିତ ଉପଭୋକ୍ତାମାନଙ୍କୁ ୫.୩ ଲକ୍ଷ ଟନ କୋଇଲା ଯୋଗାଣ କରାଯାଇଥିଲା। ଏଥିରେ ବିଭିନ୍ନ ବିଦ୍ୟୁତ ଷ୍ଟେସନକୁ ଚାରି ଲକ୍ଷ ଟନ କୋଇଲା ଯୋଗାଣ କରାଯାଇଥିଲା।
ଏହାବ୍ୟତୀତ, ୧୬ ରେକ ଏମଜିଆର-ମୋଡ  ଜରିଆରେ ଏବଂ ୧.୧୫ ଲକ୍ଷ ଟନରୁ ଅଧିକ ଟ୍ରକ ମାଧ୍ୟମରେ ବିଭିନ୍ନ ଉପଭୋକ୍ତାମାନଙ୍କୁ ପଠାଯାଇଥିଲା।
ଏମସିଏଲ ଭାରତର ଦ୍ବିତୀୟ ସର୍ବବୃହତ କୋଇଲା ଉତ୍ପାଦକ କମ୍ପାନୀ। ଏହାର ଖନନ ପରିଚାଳନା ଓଡ଼ିଶାର ଝାରସୁଗୁଡ଼ା, ସୁନ୍ଦରଗଡ଼ ଏବଂ ଅନୁଗୁଳ ଜିଲ୍ଲାରେ ସମ୍ପ୍ରସାରିତ ହୋଇ ରହିଛି।
ଦୀର୍ଘସ୍ଥାୟୀ ଖନନ ଲକ୍ଷ୍ୟକୁ ଆଗକୁ ବଢ଼ାଇ ଏମସିଏଲ ମୋଟ ୩,୬୦୦ କୋଟି ଟଙ୍କା ବ୍ୟୟରେ ପ୍ରଦୂଷଣ ମୁକ୍ତ ଅତ୍ୟାଧୁନିକ ରେକ ଲୋଡିଂ ପ୍ରଣାଳୀ ସୁବିଧା ପ୍ରଦାନ କରିବା ନିମନ୍ତେ ନୋ ଫର୍ଷ୍ଟ ମାଇଲ କନେକ୍ଟିଭିଟି ପ୍ରକଳ୍ପକୁ ଲାଗୁ କରୁଛି। ଏହାବ୍ୟତୀତ ଏମସିଏଲ ୨୦୨୪ ସୁଦ୍ଧା ପ୍ରତି ବର୍ଷ ୧୨୬ ମିଲିୟନ ଟନ କୋଇଲା ପଠାଇବାର କ୍ଷମତା ସୃଷ୍ଟି କରିବାକୁ ଲକ୍ଷ୍ୟ ରଖିଛି।
୧୯୯୯ରେ ପରିବେଶ ଅନୁକୂଳ ଦୀର୍ଘସ୍ଥାୟୀ ଖନନ ଜ୍ଞାନକୌଶଳକୁ ଆପଣାଇବାରେ ଏମସିଏଲ ପ୍ରଥମ କମ୍ପାନୀ ଥିଲା। ୬୬ ଭୂପୃଷ୍ଠ ଖଣିକ ମାନଙ୍କର ସବୁଠୁ ବଡ଼ ଏହି କମ୍ପାନୀ ମୋଟ କୋଇଲା ଉତ୍ପାଦନରେ ୯୫ ପ୍ରତିଶତ ଯୋଗଦାନ ଦେଉଛି।
ଗ୍ରାମ୍ୟ ଉନ୍ନୟନ ମନ୍ତ୍ରଣାଳୟ
2020-21 ଆର୍ଥିକ ବର୍ଷରେ ମହାତ୍ମା ଗାନ୍ଧୀ ଏନଆରଇଜିଏସ ଅନ୍ତର୍ଗତ ବର୍ତ୍ତମାନସୁଦ୍ଧା ସର୍ବାଧିକ 1,05,500 କୋଟି ଟଙ୍କା ଆବଂଟନ; 31,493 କୋଟି ଟଙ୍କାର ଅର୍ଥରାଶି ଜାରି
• ଚଳିତ ଆର୍ଥିକ ବର୍ଷରେ ବର୍ତ୍ତମାନ ସୁଦ୍ଧା 6.69 କୋଟି ଲୋକଙ୍କୁ କାମ ଯୋଗାଇ ଦିଆଯାଇଛି; ମେ 2020ରେ ହାରାହାରୀ 2.51 କୋଟି ଲୋକଙ୍କୁ ପ୍ରତିଦିନ ମିଳିଛି କାମ, ଯାହା ପୂର୍ବ ବର୍ଷର ମେ ମାସରେ ପ୍ରଦାନ କରାଯାଇଥିବା କାମ ଠାରୁ 73 ପ୍ରତିଶତ ଅଧିକ
• 2020-2021 ଆର୍ଥିକ ବର୍ଷରେ ବର୍ତ୍ତମାନସୁଦ୍ଧା ମୋଟ 10 ଲକ୍ଷ କାମ ଶେଷ ହୋଇଛି; ଜୀବିକାକୁ ପ୍ରୋତ୍ସାହନ ଦେବା ଲାଗି ଜଳ ସଂରକ୍ଷଣ ଓ ସେଚନ, ବୃକ୍ଷରୋପଣ, ଉଦ୍ୟାନ କୃଷି ସହ ଜଡ଼ିତ କାର୍ଯ୍ୟ ଏବଂ ବ୍ୟକ୍ତିଗତ ଲାଭକାରୀ କାମ ଉପରେ ଗୁରୁତ୍ୱ
ଚଳିତ ଆର୍ଥିକ ବର୍ଷ 2020-2021 ସମୟରେ ମହାତ୍ମା ଗାନ୍ଧୀ ଜାତୀୟ ଗ୍ରାମୀଣ ରୋଜଗାର ଗ୍ୟାରେଂଟି ଯୋଜନା  ଅନ୍ତର୍ଗତ 1,01,500 କୋଟି ଟଙ୍କା ଆବଂଟନ କରାଯାଇଛି । ଯାହାକି ଏହି କାର୍ଯ୍ୟକ୍ରମ ଅନ୍ତର୍ଗତ ବର୍ତ୍ତମାନସୁଦ୍ଧା ଆବଂଟିତ ଅର୍ଥରାଶି ମଧ୍ୟରେ ସର୍ବାଧିକ ।
2020-21 ଆର୍ଥିକ ବର୍ଷ କାଳରେ 31,493 କୋଟି ଟଙ୍କାର ଅର୍ଥରାଶି ପୂର୍ବରୁ ଜାରି କରାଯାଇସାରିଛି ।
ବର୍ତ୍ତମାନସୁଦ୍ଧା 60.80 କୋଟି ଶ୍ରମ ଦିବସ ସୃଷ୍ଟି କରାଯାଇଛି ଏବଂ 6.69 କୋଟି ଲୋକଙ୍କୁ କାମ ଯୋଗାଇ ଦିଆଯାଇଛି । ମେ 2020ରେ ହାରାହାରୀ 2.51 କୋଟି ଲୋକଙ୍କୁ ପ୍ରତିଦିନ କାର୍ଯ୍ୟ ଦିଆଯାଇଛି, ଯାହାକି ଗତ ବର୍ଷ ମେ ମାସରେ ପ୍ରଦାନ କରାଯାଇଥିବା କାର୍ଯ୍ୟ ଠାରୁ 73 ପ୍ରତିଶତ ଅଧିକ, ଯାହା 1.45 କୋଟି ଲୋକ ଦୈନିକ ଥିଲା ।
2020-2021 ଆର୍ଥିକ ବର୍ଷ କାଳରେ ବର୍ତ୍ତମାନସୁଦ୍ଧା ମୋଟ 10 ଲକ୍ଷ କାମ ଶେଷ ହୋଇଛି । ଜୀବିକାକୁ ପ୍ରୋତ୍ସାହନ ଦେବା ଲାଗି ଜଳ ସଂରକ୍ଷଣ ଓ ସେଚନ, ବୃକ୍ଷରୋପଣ, ଉଦ୍ୟାନକୃଷି ସହ ଜଡ଼ିତ କାର୍ଯ୍ୟ ଏବଂ ବ୍ୟକ୍ତିଗତ ଲାଭକାରୀ କାର୍ଯ୍ୟ ଉପରେ ଗୁରୁତ୍ୱ ଦିଆଯାଉଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
‘ୱାନ ରାଙ୍କ, ୱାନ୍ ପେନ୍ସନ’ ଅନ୍ତର୍ଗତ ଆର୍ମଡ୍ ଫୋର୍ସେସ କମର୍ଚାରୀ/ ପାରିବାରିକ ପେନ୍ସନଧାରୀଙ୍କ ପେନ୍ସନକୁ ଜୁଲାଇ 01, 2019 ଠାରୁ ସଂଶୋଧିତ କରିଛି କ୍ୟାବିନେଟ
ଜୁନ୍ 30, 2019 ସୁଦ୍ଧା ଅବସରପ୍ରାପ୍ତ ଆର୍ମଡ୍ ଫୋର୍ସେସ୍ କର୍ମଚାରୀଙ୍କୁ କଭର କରାଯିବ; ଏହାଦ୍ବାରା 25.13 ଲକ୍ଷ କର୍ମଚାରୀ ଉପକୃତ ହେବେ
ଜୁଲାଇ 2019 ଠାରୁ ଜୁନ୍ 2022 ମଧ୍ୟରେ 23,638 କୋଟି ଟଙ୍କା ବକେୟା ପ୍ରଦାନ କରାଯିବ
ଏହି ସଂଶୋଧିତ ବ୍ୟବସ୍ଥା କାର୍ଯ୍ୟକାରୀ କରିବା ପାଇଁ ଆକଳିତ ଅତିରିକ୍ତ ଖର୍ଚ୍ଚ ପ୍ରାୟ 8450 କୋଟି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାର କେନ୍ଦ୍ର ମନ୍ତ୍ରୀମଣ୍ଡଳ ‘ୱାନ ରାଙ୍କ, ୱାନ୍ ପେନ୍ସନ’  ଅନ୍ତର୍ଗତ ଆର୍ମେଡ୍ ଫୋର୍ସେସ କର୍ମଚାରୀ/ ପାରିବାରିକ ପେନ୍ସନଧାରୀଙ୍କ ପେନ୍ସନରେ ପରିବର୍ତ୍ତନକୁ ମଞ୍ଜୁରି ପ୍ରଦାନ କରିଛି। ଆର୍ମେଡ୍ ଫୋର୍ସେସର ପେନ୍ସନଧାରୀ/ ପାରିବାରିକ ପେନ୍ସନଧାରୀଙ୍କୁ ଓଆରଓପି ପ୍ରସ୍ତାବ ଅନୁରୂପ ଅଧିକ ପେନ୍ସନ ମିଳିବ।
କ୍ୟାବିନେଟର ଏହି ନିଷ୍ପତ୍ତି ତାରିଖ 01 ଜୁଲାଇ 2019 ରୁ ଓଆରଓପି ଅନ୍ତର୍ଗତ ଆର୍ମଡ଼ ଫୋର୍ସେସର କର୍ମଚାରୀ/ ପାରିବାରିକ ପେନ୍ସନଧାରୀଙ୍କ ପେନସନର ପୁନଃନିରୀକ୍ଷଣ ପ୍ରତି ଭାରତ ସରକାରଙ୍କ ପ୍ରତିଶ୍ରୁତିକୁ ପୂରଣ କରିବ। ଗତ ପେନସନଧାରୀଙ୍କ ପେନ୍ସନ କ୍ୟାଲେଣ୍ଡର ବର୍ଷ 2018 ରେ ସମାନ ସେବା ଅବଧି ସହିତ ସମାନ ରାଙ୍କ ଉପରେ ଅବସର ହୋଇଥିବା ଆର୍ମଡ୍ ଫୋର୍ସେସଙ୍କ କମର୍ଚାରୀଙ୍କୁ ସର୍ବନିମ୍ନ ପେନ୍ସନର ହାରାହାରି ଆଧାରରେ ପୁଣି ଥରେ ନିର୍ଦ୍ଧାରିତ କରାଯିବ। ଏହି ହାରାହାରି ଦ୍ବାରା ଅଧିକ ପେନ୍ସନ ପାଇବାକୁ ଥିବା ଲୋକମାନଙ୍କ ପେନ୍ସନକୁ ସଂରକ୍ଷିତ କରାଯିବ।
ଏହି ଲାଭ ଯୁଦ୍ଧରେ ସହୀଦ ସେନ୍ୟ କର୍ମଚାରୀମାନଙ୍କର ବିଧବା ଏବଂ ଦିବ୍ୟାଙ୍ଗ ପେନ୍ସନରଙ୍କ ସହିତ ପାରିବାରିକ ପେନ୍ସନଧାରୀଙ୍କୁ ମଧ୍ୟ ଦିଆଯିବ। ଏହା ଯୁବକମାନଙ୍କୁ ସଶସ୍ତ୍ର ବଳରେ ସାମିଲ୍ ହେବା ପାଇଁ ଆକର୍ଷିତ କରିବ।
ବକେୟାର ଇଠ ଚାରି ଅର୍ଦ୍ଧ ବାର୍ଷିକ କିସ୍ତିରେ କରାଯିବ। ଯଦିଓ ବିଶେଷ/ ଉଦାରୀକୃତ ପାରିବାରିକ ପେନ୍ସନ ପାଉଥିବା ଏବଂ ବୀରତା ପୁରସ୍କାର ବିଜେତାମାନଙ୍କ ସହିତ ସମସ୍ତ ପାରିବାରିକ ପେନ୍ସନରଙ୍କୁ ଏକ କିସ୍ତିରେ ବକେୟାର ପଇଠ କରାଯିବ।
ଆନୁମାନିକ ବାର୍ଷିକ ଆର୍ଥିକ ପ୍ରଭାବର ଗଣନା 8450.04 କୋଟି ଟଙ୍କା @ 31 ପ୍ରତିଶତ ଡିୟରନେସ୍ ରିଲିଫ୍  ଭାବରେ କରାଯାଇଛି। ଡିୟରନେସ୍ ରିଲିଫ୍ ଅନୁସାରେ ତାରିଖ 01 ଜୁଲାଇ 2019 ରୁ 31 ଡିସେମ୍ବର 2021 ସୁଦ୍ଧା ପ୍ରଭାବୀ ବକେୟାର ଗଣନା 19316.79 ଟଙ୍କା ଭାବରେ କରାଯାଇଛି।
|
|
Rank
|
|
Pension as on 01.01.2016
|
|
Revised pension w.e.f. 01.07.2019
|
|
Likely arrears from 01.07.2019 to 30.06.2022
|
|
Sepoy
|
|
17,699
|
|
19,726
|
|
87,000
|
|
Naik
|
|
18,427
|
|
21,101
|
|
1,14,000
|
|
Havildar
|
|
20,066
|
|
21,782
|
|
70,000
|
|
Nb Subedar
|
|
24,232
|
|
26,800
|
|
1,08,000
|
|
Sub Major
|
|
33,526
|
|
37,600
|
|
1,75,000
|
|
Major
|
|
61,205
|
|
68,550
|
|
3,05,000
|
|
Lt. Colonel
|
|
84,330
|
|
95,400
|
|
4,55,000
|
|
Colonel
|
|
92,855
|
|
1,03,700
|
|
4,42,000
|
|
Brigadier
|
|
96,555
|
|
1,08,800
|
|
5,05,000
|
|
Maj. Gen.
|
|
99,621
|
|
1,09,100
|
|
3,90,000
|
|
Lt. Gen.
|
|
1,01,515
|
|
1,12,050
|
|
4,32,000
ପୁରୁଣା ଓଆରଓପି ର ହିତାଧିକାରୀମାନଙ୍କ ସହିତ ପ୍ରାୟ 2513002 ଆର୍ମଡ ଫୋର୍ସେସଙ୍କ ପେନ୍ସନଧାରୀ/ ପାରିବାରିକ ପେନ୍ସନଧାରୀ ଏହାଦ୍ବାରା ଲାଭାନ୍ବିତ ହେବେ।
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମଇ ୨୩-୨୫, ୨୦୨୨ରେ ଅନୁଷ୍ଠିତ କ୍ୱାଡ୍ ନେତାଙ୍କ ଶିଖର ସମ୍ମିଳନୀରେ ଯୋଗ ଦେବାପାଇଁ ଜାପାନ ଗସ୍ତ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାପାନର ପ୍ରଧାନମନ୍ତ୍ରୀ ଫୁମିଓ କିଶିଦାଙ୍କ ନିମନ୍ତ୍ରଣ କ୍ରମେ ଯୁକ୍ତରାଷ୍ଟ୍ର ଆମେରିକାର ରାଷ୍ଟ୍ରପତି ଜୋସେଫ ଆର ବାଇଡେନ ଏବଂ ଅଷ୍ଟ୍ରେଲିଆର ପ୍ରଧାନମନ୍ତ୍ରୀଙ୍କ ସହିତ ମଇ ୨୪,୨୦୨୨ରେ ଜାପାନରେ ଅନୁଷ୍ଠିତ କ୍ୱାଡ୍ ନେତାମାନଙ୍କ ଶିଖର ସମ୍ମିଳନୀରେ ଅଂଶଗ୍ରହଣ କରିବେ ।
ଟୋକିଓରେ ଅନୁଷ୍ଠିତ ଏହି ଶିଖର ସମ୍ମିଳନୀ ହେଉଛି ମାର୍ଚ୍ଚ ୨୦୨୧ ରେ ଅନୁଷ୍ଠିତ ସେମାନଙ୍କର ପ୍ରଥମ ଭର୍ଚୁଆଲ୍ ବୈଠକ ପରେ ଚତୁର୍ଥ କ୍ୱାଡ୍ ନେତାଙ୍କ ଆଲୋଚନା । ସେପ୍ଟେମ୍ବର ୨୦୨୧ ରେ ୱାଶିଂଟନ୍ ଡି.ସି. ଠାରେ ନେତାମାନେ ଶିଖର ସମ୍ମିଳନୀରେ ଏକାଠି ହୋଇଥିଲେ ଏବଂ ମାର୍ଚ୍ଚ ୨୦୨୨ରେ ଭର୍ଚୁଆଲ ବୈଠକରେ ଯୋଗ ଦେଇଥିଲେ ।
ଆସନ୍ତା କ୍ୱାଡ୍ ଶିଖର ସମ୍ମିଳନୀ ନେତାମାନଙ୍କୁ ଭାରତ-ପ୍ରଶାନ୍ତ ମହାସାଗରୀୟ ଅଞ୍ଚଳର ବିକାଶ ଏବଂ ପାରସ୍ପରିକ ସ୍ୱାର୍ଥର ସମସାମୟିକ ବିଶ୍ୱସ୍ତରୀୟ ପ୍ରସଙ୍ଗ ଉପରେ ମତ ବିନିମୟ ପାଇଁ ଏକ ସୁଯୋଗ ପ୍ରଦାନ କରିବ ।
ନେତାମାନେ କ୍ୱାଡ୍ ପଦକ୍ଷେପ ଏବଂ କାର୍ଯ୍ୟକାରୀ ଗୋଷ୍ଠୀର ଅଗ୍ରଗତିର ସମୀକ୍ଷା କରିବେ, ସହଯୋଗର ନୂତନ କ୍ଷେତ୍ର ଚିହ୍ନଟ କରିବେ ଏବଂ ଭବିଷ୍ୟତର ସହଯୋଗ ପାଇଁ ରଣନୀତିକ ମାର୍ଗଦର୍ଶନ ଏବଂ ଦୃଷ୍ଟିକୋଣ ପ୍ରଦାନ କରିବେ ।
୨୪ ମଇରେ ଜାପାନର ପ୍ରଧାନମନ୍ତ୍ରୀ ମାନ୍ୟବର ଶ୍ରୀ ଫୁମିଓ କିଶିଡାଙ୍କ ସହିତ ପ୍ରଧାନମନ୍ତ୍ରୀ ଏକ ଦ୍ୱିପାକ୍ଷିକ ବୈଠକ କରିବେ । ଏହି ଦୁଇ ନେତାଙ୍କ ପାଇଁ ଜାପାନ ପ୍ରଧାନମନ୍ତ୍ରୀ କିଶିଦାଙ୍କ ଭାରତ ଗସ୍ତ ସମୟରେ ମାର୍ଚ୍ଚ ୨୦୨୨ ରେ ଅନୁଷ୍ଠିତ ୧୪ ତମ ଭାରତ-ଜାପାନ ବାର୍ଷିକ ସମ୍ମିଳନୀରୁ ଆଲୋଚନାକୁ ଆଗକୁ ବଢାଇବାକୁ ଏକ ସୁଯୋଗ ପ୍ରଦାନ କରିବ । ଏହି ଗସ୍ତ ସମୟରେ ପ୍ରଧାନମନ୍ତ୍ରୀ ଜାପାନର ବ୍ୟବସାୟ ନେତୃମଣ୍ଡଳୀ ସହ ଏକ ବ୍ୟବସାୟିକ କାର୍ଯ୍ୟକ୍ରମରେ ଅଂଶଗ୍ରହଣ କରିବେ ଏବଂ ଜାପାନର ଭାରତୀୟ ସମ୍ପ୍ରଦାୟ ସହିତ ମଧ୍ୟ ଆଲୋଚନା ଓ ସମ୍ବୋଧିତ କରିବେ ।
୨୪ ମଇ ୨୦୨୨ ରେ ପ୍ରଧାନମନ୍ତ୍ରୀ ଆମେରିକାର ରାଷ୍ଟ୍ରପତି ମାନ୍ୟବର ଜୋସେଫ୍ ଆର ବାଇଡେନଙ୍କ ସହ ଦ୍ୱିପାକ୍ଷିକ ବୈଠକ କରିବେ । ଦୁଇ ନେତା ଭାରତ-ଆମେରିକାର ରଣନୀତିକ ସହଯୋଗର ସମୀକ୍ଷା କରିବେ ଏବଂ ବିଶେଷକରି ନିକଟରେ ୧୧ ଏପ୍ରିଲ୍ ୨୦୨୨ ହୋଇଥିବା ଆଲୋଚନା ଉପରେ ଗୁରୁତ୍ୱ ଦେବେ । ସେପ୍ଟେମ୍ବର ୨୦୨୧ ରେ ରାଷ୍ଟ୍ରପତି ବାଇଡେନ ସହ ପ୍ରଧାନମନ୍ତ୍ରୀଙ୍କ ଦ୍ୱିପାକ୍ଷିକ ବୈଠକର ଆଲୋଚନା ଉପରେ ଅନୁଧ୍ୟାନ କରିବେ ବୋଲି ଆଶା କରାଯାଉଛି । ଉଭୟ ନେତା ଆଞ୍ଚଳିକ ଏବଂ ଆର୍ନ୍ତଜାତିକ ବିକାଶ ପ୍ରସଙ୍ଗ ଉପରେ ମତ ବିନିମୟ କରିବେ ।
ପ୍ରଧାନମନ୍ତ୍ରୀ ଅଷ୍ଟ୍ରେଲିଆର ପ୍ରଧାନମନ୍ତ୍ରୀଙ୍କ ସହିତ ଦ୍ୱିପାକ୍ଷିକ ବୈଠକ କରିବାର ସମ୍ଭାବନା ଅଛି, ଯେଉଁଠାରେ ୨୧ ମଇ ୨୦୨୨ ରେ ର୍ନିବାଚନ ଅନୁଷ୍ଠିତ ହେବ । ଦୁଇ ନେତା ଭାରତ-ଅଷ୍ଟେିଲିଆ ରଣନୀତିକ ସହଯୋଗ ସହିତ ଆଞ୍ଚଳିକ ଏବଂ ଆର୍ନ୍ତଜାତିକ ବିକାଶ ପ୍ରସଙ୍ଗରେ ଦୁଇ ଦେଶର ସ୍ୱାର୍ଥ ଉପରେ ମତ ବିନିମୟ କରିପାରନ୍ତି । ଦୁଇ ପ୍ରଧାନମନ୍ତ୍ରୀଙ୍କ ମଧ୍ୟରେ ଶେଷ ଦ୍ୱିପାକ୍ଷିକ ବୈଠକ ୨୧ ମାର୍ଚ୍ଚ ୨୦୨୨ ରେ ଅନୁଷ୍ଠିତ ହୋଇଥିଲା ଏବଂ ତା'ପରେ ୨ ଏପ୍ରିଲ ୨୦୨୨ ରେ ଭାରତ-ଅଷ୍ଟ୍ରେଲିଆ ଅର୍ଥନୈତିକ ସହଯୋଗ ଏବଂ ବାଣିଜ୍ୟ ଚୁକ୍ତିନାମା  ସ୍ୱାକ୍ଷରିତ ହୋଇଥିଲା ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ଗୁରୁ ତେଗ ବାହାଦୂରଙ୍କ 400 ତମ ଜନ୍ମ ବାର୍ଷିକୀ  କୁ ସ୍ମରଣୀୟ କରିବା ପାଇଁ ଉଚ୍ଚ ସ୍ତରୀୟ କମିଟି ବୈଠକରେ ଅଧ୍ୟକ୍ଷତା କରିବେ ପ୍ରଧାନମନ୍ତ୍ରୀ
ଶ୍ରୀ ଗୁରୁ ତେଗ ବାହାଦୂରଙ୍କ 400ତମ ଜନ୍ମ ବାର୍ଷିକୀ କୁ ସ୍ମରଣୀୟ କରିବା ପାଇଁ ଏପ୍ରିଲ 08, 2021 ପୂର୍ବାହ୍ନ 11:00 ସମୟରେ ଆୟୋଜିତ ଏକ ଉଚ୍ଚ ସ୍ତରୀୟ କମିଟି  ବୈଠକରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଧ୍ୟକ୍ଷତା କରିବେ । ବୈଠକରେ କେନ୍ଦ୍ର ଗୃହମନ୍ତ୍ରୀ ଶ୍ରୀ ଅମିତ ଶାହ ମଧ୍ୟ ଯୋଗଦେବେ । ଏହି ବିଶେଷ ଉତ୍ସବ ପାଳନ ପାଇଁ ବର୍ଷସାରା ଯୋଜନା କରାଯାଉଥିବା କାର୍ଯ୍ୟକ୍ରମଗୁଡିକ ଉପରେ ବୈଠକରେ ଆଲୋଚନା ହେବ ।
ଉଚ୍ଚ ସ୍ତରୀୟ କମିଟି ସମ୍ପର୍କରେ
କାର୍ଯ୍ୟକ୍ରମଗୁଡ଼ିକର ତଦାରଖ ସହିତ ଶ୍ରୀ ଗୁରୁ ତେଗ ବାହାଦୂର ଜୀଙ୍କ 400ତମ ଜନ୍ମ ବାର୍ଷିକୀ ପାଳନ ସହ ଜଡିତ ନୀତି, ଯୋଜନା ଏବଂ କାର୍ଯ୍ୟକ୍ରମକୁ ଅନୁମୋଦନ କରିବା ପାଇଁ 24 ଅକ୍ଟୋବର 2020ରେ କେନ୍ଦ୍ର ସରକାରଙ୍କ ଦ୍ଵାରା ଏକ ଉଚ୍ଚ ସ୍ତରୀୟ କମିଟି ଗଠନ କରାଯାଇଥିଲା । ଏହି ଉଚ୍ଚ ସ୍ତରୀୟ କମିଟିରେ ପ୍ରଧାନମନ୍ତ୍ରୀଙ୍କ ସମେତ 70 ଜଣ ସଦସ୍ୟ ରହିଛନ୍ତି ।
କ୍ୟାବିନେଟ
ପ୍ରଧାନମନ୍ତ୍ରୀ ଗରିବ କଲ୍ୟାଣ ଯୋଜନା  ଅନ୍ତର୍ଗତ ଜୁଲାଇରୁ ନଭେମ୍ବର 2021 ପର୍ଯ୍ୟନ୍ତ ଅଧିକ ପାଞ୍ଚ ମାସ ପାଇଁ ଏନଏଫଏସଏ ହିତାଧିକାରୀମାନଙ୍କୁ ଅତିରିକ୍ତ ଖାଦ୍ୟଶସ୍ୟ ଆବଣ୍ଟନ ପ୍ରସ୍ତାବକୁ କ୍ୟାବିନେଟ୍ ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ୍ ପ୍ରଧାନମନ୍ତ୍ରୀ ଗରିବ କଲ୍ୟାଣ ଯୋଜନା  ଅନ୍ତର୍ଗତ ଜୁଲାଇରୁ ନଭେମ୍ବର 2021 ପର୍ଯ୍ୟନ୍ତ ଅଧିକ ପାଞ୍ଚ ମାସ ପାଇଁ ଏନଏଫଏସଏ ହିତାଧିକାରୀମାନଙ୍କୁ ଅତିରିକ୍ତ ଖାଦ୍ୟଶସ୍ୟ ଆବଣ୍ଟନ ପ୍ରସ୍ତାବକୁ ଅନୁମୋଦନ କରିଛି । ଏହି ଯୋଜନାରେ ପ୍ରତ୍ୟେକ ହିତାଧିକାରୀଙ୍କୁ ମୁଣ୍ଡ ପିଛା 5 କିଗ୍ରା ଲେଖାଏଁ ଚାଉଳ ମାଗଣାରେ ଯୋଗାଇ ଦିଆଯିବ । ଏଥିରେ ପ୍ରତ୍ୟକ୍ଷ ଲାଭ ହସ୍ତାନ୍ତର ଯୋଜନା  ହିତାଧିକାରୀଙ୍କ ସମେତ ଜାତୀୟ ଖାଦ୍ୟ ସୁରକ୍ଷା ଯୋଜନା  ର ସର୍ବାଧିକ 81.35 କୋଟି ହିତାଧିକାରୀ ଉପକୃତ ହେବେ।
81.35 କୋଟି ହିତାଧିକାରୀମାନଙ୍କୁ ଟିପିଡିଏସ ଅନ୍ତର୍ଗତ ମୁଣ୍ଡପିଛା 5 କିଗ୍ରା ଲେଖାଏଁ ଚାଉଳ ଅଧିକ 5 ମାସ ପର୍ଯ୍ୟନ୍ତ ଯୋଗାଇ ଦେବାକୁ ଏହି ଅନୁମୋଦନ କରାଯିବା ଫଳରେ ରାଜକୋଷରୁ ଖାଦ୍ୟ ସବସିଡି ବାବଦକୁ 64,031 କୋଟି ଟଙ୍କା ଖର୍ଚ୍ଚ କରିବାକୁ ପଡ଼ିବ । ଏହି ଯୋଜନାରେ ରାଜ୍ୟ ଓ କେନ୍ଦ୍ର ଶାସିତ ପ୍ରଦେଶଗୁଡ଼ିକର କୌଣସି ଯୋଗଦାନ ନାହିଁ ଏବଂ କେନ୍ଦ୍ର ସରକାର ସମ୍ପୂର୍ଣ୍ଣ ବ୍ୟୟଭାର ବହନ କରୁଛନ୍ତି । ଏହି କାରଣରୁ ଖାଦ୍ୟଶସ୍ୟ ପରିବହନ ଏବଂ ଏଫପିଏସ ଡିଲରଙ୍କ ମାର୍ଜିନ ବାବଦରେ ଅତିରିକ୍ତ 3,234.85 କୋଟି ଟଙ୍କା ବ୍ୟୟ କରିବାକୁ ପଡ଼ିବ । ତେଣୁ ଭାରତ ସରକାର ଏ ବାବଦରେ ମୋଟ 67,266.44 କୋଟି ଟଙ୍କାର ବ୍ୟୟଭାର ବହନ କରିବେ ।
ଗହମ ଓ ଚାଉଳ କେତେ ପରିମାଣରେ ବଣ୍ଟନ କରାଯିବ ତାହା ଖାଦ୍ୟ ଓ ସାଧାରଣ ବଣ୍ଟନ ବିଭାଗ ନିର୍ଦ୍ଧାରଣ କରିବ । ଏହାଛଡ଼ା ଖାଦ୍ୟ ଓ ସାଧାରଣ ବଣ୍ଟନ ବିଭାଗ ମଧ୍ୟ ମୌସୁମୀ, ତୁଷାରପାତ ଆଦି ପ୍ରତିକୂଳ ପାଣିପାଗ ପରିସ୍ଥିତି ଏବଂ ଯୋଗାଣ ଶୃଙ୍ଖଳ ଓ କୋଭିଡ ଜନିତ ବାଧାଗୁଡ଼ିକୁ ଆଖି ଆଗରେ ରଖି ପିଏମଜିକେଏୱାଇ ତୃତୀୟ ଏବଂ ଚତୁର୍ଥ ପର୍ଯ୍ୟାୟ ଖାଦ୍ୟଶସ୍ୟ ଉଠାଣ/ବିତରଣର ଅବଧି ସମ୍ପର୍କରେ ନିଷ୍ପତ୍ତି ଗ୍ରହଣ କରିବ ।
ମୋଟ୍ ଖାଦ୍ୟଶସ୍ୟ ବିତରଣ ପରିମାଣ 204 ଲକ୍ଷ ମେଟ୍ରିକ୍ ଟନ୍ ହେବ ବୋଲି ଅନୁମାନ କରାଯାଇଛି। ଅତିରିକ୍ତ ଖାଦ୍ୟଶସ୍ୟ ବିତରଣ ଫଳରେ କରୋନା ଭୂତାଣୁ କାରଣରୁ ଦେଶର ଗରିବମାନେ ସମ୍ମୁଖୀନ ହେଉଥିବା ସମସ୍ୟା ଲାଘବ ହେବ। ଆଗାମୀ ପାଞ୍ଚ ବର୍ଷ ପର୍ଯ୍ୟନ୍ତ ଖାଦ୍ୟଶସ୍ୟ ଅଭାବ କାରଣରୁ କୌଣସି ଗରିବ ପରିବାର ସମସ୍ୟାର ସମ୍ମୁଖୀନ ହେବେ ନାହିଁ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ମହାରାଷ୍ଟ୍ର, କେରଳ, ପଞ୍ଜାବ, କର୍ଣ୍ଣାଟକ, ଗୁଜରାଟ ଓ ତାମିଲନାଡୁରେ ଦୈନିକ ନୂଆ କୋଭିଡ୍ ସଂକ୍ରମଣରେ ଦ୍ରୁତବୃଦ୍ଧି
ସଂକ୍ରମଣ ନିୟନ୍ତ୍ରଣ ପାଇଁକେନ୍ଦ୍ର ସରକାର ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳଗୁଡିକୁ ସହାୟତା ଯୋଗାଇ ଦେଉଛନ୍ତି
ହାରାଷ୍ଟ୍ର, କେରଳ, ପଞ୍ଜାବ, କର୍ଣ୍ଣାଟକ, ଗୁଜରାଟ ଓ ତାମିଲନାଡୁରେ ନୂଆ କୋଭିଡ୍ ସଂକ୍ରମିତଙ୍କ ସଂଖ୍ୟା ବୃଦ୍ଧି ପାଉଛି । ଏହିସବୁରାଜ୍ୟରେ ଗତ ୨୪ ଘଣ୍ଟା ମଧ୍ୟରେ ମୋଟ ନୂଆ ସଂକ୍ରମିତଙ୍କ ସଂଖ୍ୟା ଦେଶର ନବ ସଂକ୍ରମିତଙ୍କ ସଂଖ୍ୟାର ୮୬.୨୫ ଶତାଂଶ । ଗତ ୨୪ ଘଣ୍ଟା ମଧ୍ୟରେ ୧୮୫୯୯ ଜଣ ନୂଆ କରୋନା ସଂକ୍ରମିତ ରୋଗୀଙ୍କୁ ଚିହ୍ନଟ କରାଯାଇଛି । ଦୈନିକ ସଂକ୍ରମଣ କ୍ଷେତ୍ରରେ ମହାରାଷ୍ଟ୍ର ସର୍ବାଗ୍ରେ ରହିଛି । ଏଠାରେ ଦୈନିକ ଏହି ସଂଖ୍ୟା ୧୧,୧୪୧ ରେକର୍ଡ କରାଯାଇଛି । ଏହା ପଛକୁ ରହିଛି କେରଳ । ସେଠାରେ ନବ ସଂକ୍ରମିତଙ୍କ ସଂଖ୍ୟା ୨୧୦୦ରେ ପହଞ୍ଚିଥିବାବେଳେ ପଞ୍ଜାବରେଏହା ୧୦୪୩ ରହିଛି ।
କେନ୍ଦ୍ର ସରକାର ନିୟମିତଭାବେ ସଂପୃକ୍ତ ରାଜ୍ୟ ଓ କେନ୍ଦ୍ର ଶାସିତ ରାଜ୍ୟଗୁଡିକ ସହ ଉଚ୍ଚସ୍ତରୀୟ ବୈଠକ କରି ଦୈନିକ ନୂଆ ସଂକ୍ରମଣ ଘଟଣାର ସମୀକ୍ଷା କରୁଛନ୍ତି । କେନ୍ଦ୍ରସ୍ୱାସ୍ଥ୍ୟ ସଚିବ ମଧ୍ୟ ସାପ୍ତାହିକ ସମୀକ୍ଷା ବୈଠକ କରି ରାଜ୍ୟମାନଙ୍କୁ ଏ କ୍ଷେତ୍ରରେ କିପରି ସାହାଯ୍ୟ ସହଯୋଗ କରି ହେବ ସେ ବିଷୟରେ ଆଲୋଚନା କରୁଛନ୍ତି । ନିକଟରେ କେନ୍ଦ୍ର ସରକାର ଏକ ଉଚ୍ଚସ୍ତରୀୟ ଜନସ୍ୱାସ୍ଥ୍ୟ ଦଳକୁ ମହାରାଷ୍ଟ୍ର ପଠାଇଛି। ସେହିଭଳି ଆଉ ଏକ ଦଳକୁ ମଧ୍ୟ ପଞ୍ଜାବ ପଠାଯାଇଛି । ଏହି ଦଳ ନୂଆ କରୋନା ସଂକ୍ରମଣ ରୋକିବା ପାଇଁ ସଂପୃକ୍ତ ରାଜ୍ୟ ପ୍ରଶାସନକୁ ସହାୟତା ଯୋଗାଇବ ।
ଆହୁରି ମଧ୍ୟ କେନ୍ଦ୍ର ସରକାର ଇତିମଧ୍ୟରେ ମହାରାଷ୍ଟ୍ର, କେରଳ, ଛତିଶଗଡ, ମଧ୍ୟପ୍ରଦେଶ, ଗୁଜରାଟ, ପଞ୍ଜାବ, କର୍ଣ୍ଣାଟକ, ତାମିଲନାଡୁ, ପଶ୍ଚିମବଂଗ ତଥା ଜାମ୍ମୁ ଓ କାଶ୍ମୀରକୁ ଉଚ୍ଚସ୍ତରୀୟ ଟିମ୍ ପଠାଇ ସାରିଛି । ଏହିସବୁ ଦଳ ସଂପୃକ୍ତରାଜ୍ୟ ସରକାର କରୋନା ସଂକ୍ରମଣ ଘେନି ସମ୍ମୁଖୀନ ହେଉଥିବା ସମସ୍ୟା ସଂପର୍କରେ ଅନୁଧ୍ୟାନ କରିବେ । ସଂକ୍ରମଣକୁ ନିୟନ୍ତ୍ରିତ କରିବା ପାଇଁ ଯଦି କିଛି ସାହାଯ୍ୟ ସହଯୋଗ ଆବଶ୍ୟକ ପଡେ ତାହାକୁ ମଧ୍ୟ ଯୋଗାଇ ଦେବାକୁଏହିସବୁ ଦଳ ପଦକ୍ଷେପ ନେବେ ।
ଆଠଟି ରାଜ୍ୟରେ କରୋନା ସଂକ୍ରମଣ ହାର ଉପର ମୁହାଁ ହୋଇଥିବା ଜଣାପଡିଛି । ଏବେ ଭାରତରେ ମୋଟ ସକ୍ରିୟ କରୋନା ଆକ୍ରାନ୍ତଙ୍କ ସଂଖ୍ୟା ଆଜି ଦିନରେ ୧ ଲକ୍ଷ ୮୮ ହଜାର ୭୦୦ରେ ପହଞ୍ଚିଛି । ଏହା ଦେଶର ମୋଟ ସଂକ୍ରମିତଙ୍କ ସଂଖ୍ୟାର ପଜିଟିଭ କେସର ୧.୬୮ ଶତାଂଶ । ଆଜି ସୁଦ୍ଧା ୨୨ କୋଟିରୁ ଊର୍ଦ୍ଧ୍ୱ  ଲୋକଙ୍କର କରୋନା ପରୀକ୍ଷା କରାଯାଇଛି । ସେଥିମଧ୍ୟରୁ ଜାତୀୟ ପଜିଟିଭ  ବର୍ତ୍ତମାନ ୫.୦୭ ଶତାଂଶ ରହିଛି । ଆଠଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ ସାପ୍ତାହିକ ସଂକ୍ରମିତ ହାର ଜାତୀୟହାର ଠାରୁ ଅଧିକ । ମହାରାଷ୍ଟ୍ରରେ ସାପ୍ତାହିକ ହାର ସଂକ୍ରମଣ ସର୍ବାଧିକ ଏବଂଏହା ୧୧.୧୩ % । ସେହିଭଳି ଆଜି ସନ୍ଧ୍ୟା ୭ଟା ସୁଦ୍ଧା ହସ୍ତଗତ ହୋଇଥିବା ରିପୋର୍ଟ ଅନୁସାରେ ଏ ଯାବତ୍ ୨.୦୯ କୋଟି  କରୋନା ଟିକା ଡୋଜ ଲୋକଙ୍କୁ ପ୍ରଦାନ କରାଯାଇଛି ।
ଗତ ୨୪ଘଣ୍ଟା ମଧ୍ୟରେ ୨୭ କରୋନା ଆକ୍ରାନ୍ତଙ୍କ ମୃତ୍ୟୁ ଘଟିଛି । ସାତଟି ରାଜ୍ୟରେ ମୃତ୍ୟୁହାର ୮୭.୬୩ ପ୍ରତିଶତ ରହିଛି । ମହାରାଷ୍ଟ୍ରରେ ସର୍ବାଧିକ ୩୮, ପଞ୍ଜାବରେ ଦ୍ୱିତୀୟ ସର୍ବାଧିକ ୧୭ ଓ କେରଳରେ ୧୩ ଜଣଙ୍କ ଗତ ୨୪ ଘଣ୍ଟାରେ ମୃତ୍ୟୁ ଘଟିଛି ।
ଗତ ୨୪ ଘଣ୍ଟା ମଧ୍ୟରେ ୧୮ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ କୌଣସି କୋଭିଡ୍ ମୃତ୍ୟୁର ରିପୋର୍ଟ ମିଳିନାହିଁ । ଏହି ସବୁରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ହେଲା ଆଣ୍ଡାମାନ ନିକୋବର, ଅରୁଣାଚଳ ପ୍ରଦେଶ, ଆସାମ, ଚଣ୍ଡିଗଡ, ଦାଦ୍ରା ଓ ନଗର ହାଭେଳିଏବଂ ଦାମନ ଓ ଡିଉ, ଗୋଆ, ହରିଆନା, ହିମାଚଳ ପ୍ରଦେଶ, ଲଦାଖ, ମଣିପୁର, ମେଘାଳୟ, ମିଜୋରାମ, ନାଗାଲାଣ୍ଡ, ଓଡ଼ିଶା, ପୁଡୁଚେରୀ, ରାଜସ୍ଥାନ, ସିକ୍କିମ ଓ ତ୍ରିପୁରା ।
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ବ୍ରିକ୍ସ ଦେଶମାନଙ୍କ ମଧ୍ୟରେ ଫିଜିକାଲ କଲଚର ଏବଂ କ୍ରୀଡା କ୍ଷେତ୍ରରେ ସହଯୋଗ ପାଇଁ ଏମଓୟୁକୁ କ୍ୟାବିନେଟର ଅନୁମୋଦନ
ବ୍ରିକ୍ସ ଦେଶମାନଙ୍କ ମଧ୍ୟରେ ଫିଜିକାଲ କଲଚର ଓ କ୍ରୀଡା କ୍ଷେତ୍ରରେ ସହଯୋଗ ସଂକ୍ରାନ୍ତ ବୁଝାମଣା ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଅନୁମୋଦନ ଲାଭ କରିଛି ।
ପାଞ୍ଚଟି ଦେଶ ମଧ୍ୟରେ କ୍ରୀଡା କ୍ଷେତ୍ରରେ ସହଯୋଗ ବୃଦ୍ଧି ପାଇଲେ ଏହା କ୍ରୀଡା ବିଜ୍ଞାନ, କ୍ରୀଡା ସମ୍ବନ୍ଧିତ ଔଷଧ, ପ୍ରଶିକ୍ଷଣ କୌଶଳ ଇତ୍ୟାଦି ନେଇ ସାମର୍ଥ୍ୟ ବୃଦ୍ଧିରେ ସହାୟକ ହେବ । ଏହା ଫଳରେ ଆନ୍ତର୍ଜାତିକ ପ୍ରତିଯୋଗିତାଗୁଡିକରେ କ୍ରୀଡାବିତ୍ ମାନଙ୍କ ପ୍ରଦର୍ଶନ ଉନ୍ନତ ହେବା ସହ ବ୍ରିକ୍ସ ସଦସ୍ୟ ଦେଶଗୁଡିକ ମଧ୍ୟରେ ଦ୍ଵିପାକ୍ଷିକ ସମ୍ପର୍କ ମଧ୍ୟ ବୃଦ୍ଧି ପାଇବ । କ୍ରୀଡା କ୍ଷେତ୍ରରେ ଏହି ସହଯୋଗ ଯୋଗୁଁ ଜାତି, ଧର୍ମ, ବର୍ଣ୍ଣ ଓ ଲିଙ୍ଗ ନିର୍ବିଶେଷରେ ସମସ୍ତ ପାଞ୍ଚଟି ଦେଶର କ୍ରୀଡାବିତ୍ ମାନେ ଉପକୃତ ହେବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୨୬ ଜୁନ୍ ୨୦୨୨ ରେ ଧାର୍ଯ୍ୟ ହୋଇଥିବା ଏହି ମାସର ମନ୍ କି ବାତ୍ ପାଇଁ ମିଳିଥିବା ମତାମତ ଉପରେ ଖୁସି ବ୍ୟକ୍ତ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୬ ଜୁନ୍ ୨୦୨୨ ରେ ହେବାକୁ ଥିବା ଏହି ମାସର ମନ୍ କି ବାତ୍ ପାଇଁ ମତାମତ ଉପରେ ଖୁସି ବ୍ୟକ୍ତ କରିଛନ୍ତି । ଶ୍ରୀ ମୋଦୀ ମଧ୍ୟ ଲୋକମାନଙ୍କୁ ସେମାନଙ୍କର ମତାମତ ମାଇଁଗଭ୍ କିମ୍ବା ନମୋଆପ୍ରେ ସେୟାର କରିବାକୁ ଆହ୍ୱାନ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଏହି ମାସର ୨୬ ତାରିଖରେ ହେବାକୁ ଥିବା ମନ୍ କି ବାତ୍ ପାଇଁ ଅନେକ ମତାମତ ପାଇଥିବାରୁ ଖୁସି । ଆପଣମାନଙ୍କର ମତାମତ ମାଇଁଗଭ୍ କିମ୍ବା ନମୋ ଆପ୍ରେ ଆସିବା ଜାରି ରହୁ ।”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ସଂଶୋଧିତ ଗାଇଡ଼ଲାଇନ ଅନୁସାରେ ଟିକାକରଣର ପ୍ରଥମ ଦିନରେ ଭାରତର ଗ୍ରାମାଞ୍ଚଳରେ ମୋଟ ଟିକାଦାନର ୬୪% ଟିକାକରଣ ସମ୍ପାଦନ
• ଗ୍ରାମାଞ୍ଚଳରେ ଟିକାକରଣ ଉପରେ ଅଧିକ ଗୁରୁତ୍ୱ ଆରୋପ କରାଯାଇଛି, ଗ୍ରାମାଞ୍ଚଳର ଦୁର୍ଗମ ସ୍ଥାନରେ ପହଞ୍ôଚବା ସଂପୂର୍ଣ୍ଣ ରୂପେ ସମ୍ଭବପର: ଡକ୍ଟର ଭି କେ ପଲ୍
• ଅଧିକ ସଂଖ୍ୟକ ମହିଳାଙ୍କ ଟିକାକରଣ କରାଯିବା ଆବଶ୍ୟକ: ଡକ୍ଟର ପଲ୍
ଓଂଶୋଧିତ ନିୟମାବଳୀ ଅନୁସାରେ ଦେଶରେ ଆରମ୍ଭ କରାଯାଇଥିବା ଟିକାକରଣର ପ୍ରଥମ ଦିନ, ସୋମବାର  ସାରା ଦେଶରେ ମୋଟ ଯେତିକି ଟିକାକରଣ କରାଯାଇଛି ସେଥିରୁ ୬୩.୬୮ ପ୍ରତିଶତ କେବଳ ଗ୍ରାମାଞ୍ଚଳରେ ଦିଆଯାଇଛି । ସେହିଦିନ ଦିଆଯାଇଥିବା ମୋଟ ପ୍ରତିଷେଧକ ଟିକା ମଧ୍ୟରୁ ୫୬.୦୯ ଲକ୍ଷ ଟିକା କେବଳ ଗ୍ରାମାଞ୍ଚଳରେ ବସବାସ କରୁଥିବା ହିତାଧିକାରୀମାନଙ୍କୁ ଦିଆଯାଇଛି ଯଦ୍ୟପି ସହରାଞ୍ଚଳରେ ସେହିଦିନ ୩୧.୯ ଲକ୍ଷ ଲୋକ କୋଭିଡ଼ ପ୍ରତିଷେଧକ ଟିକା ଗ୍ରହଣ କରିଥିଲେ ।
ନୂଆଦିଲ୍ଲୀଠାରେ ମଙ୍ଗଳବାର ଦିନ ଏକ ସାମ୍ବାଦିକ ସମ୍ମିଳନୀକୁ ସମ୍ବୋଧିତ କରିବା ଅବସରରେ ନିତି ଆୟୋଗର ସଦସ୍ୟ  ଡକ୍ଟର ଭି କେ ପଲ୍ କହିଛନ୍ତିଯେ ଗ୍ରାମାଞ୍ଚଳ ଟିକାକରଣ ଉପରେ ସରକାର ବିଶେଷ ଭାବେ ଗୁରୁତ୍ୱ ଆରୋପ କରୁଛନ୍ତି । “ଏବେ ଗ୍ରାମାଞ୍ଚଳରେ ବ୍ୟାପକ ଭାବେ ଟିକାକରଣ କରାଯାଉଛି ଏବଂ ଅଧିକ ମାତ୍ରାରେ ଏହି ଟିକା ଲୋକମାନଙ୍କୁ ଦିଆଯାଉଛି । ସୋମବାର  ଠାରୁ ଦେଶର ଗ୍ରାମାଞ୍ଚଳ – ସହରାଞ୍ଚଳ ଟିକାକରଣ ବିଭାଜନ ସଂଖ୍ୟା ପ୍ରାୟ ସମାନ ରହିଛି । ତେଣୁ ଏହା ପ୍ରମାଣିତ କରିଛି ଯେ ଦେଶର ଗ୍ରାମାଞ୍ଚଳ ଓ ଦୁର୍ଗମ ଅଞ୍ଚଳରେ ବସବାସ କରୁଥିବା ଲୋକମାନଙ୍କୁ ମଧ୍ୟ ସହଜରେ ଟିକାକରଣ କରାଯାଇପାରିବ ।”
ଗ୍ରାମାଞ୍ଚଳରେ ସମ୍ପୂର୍ଣ୍ଣ ରୂପେ ଟିକାକରଣ ସମ୍ଭବପର
ଡକ୍ଟର ପଲ୍ ଆହୁରି ସୂଚାଇଥିଲେ ଯେ ଏବେ ଦେଶରେ ଥିବା ମୋଟ ଟିକାକରଣ କେନ୍ଦ୍ରର ୭୧ ପ୍ରତିଶତ କେବଳ ଗ୍ରାମାଞ୍ଚଳରେ ରହିଛି ଏବଂ ଗତ କିଛି ସପ୍ତାହ ଧରି ନିରବଚ୍ଛିନ୍ନ ଭାବେ ଗ୍ରାମାଞ୍ଚଳରେ ମୋଟ ଟିକାକରଣର ଅର୍ଦ୍ଧାଧିକ ଟିକା ହିତାଧିକାରୀଙ୍କୁ ପ୍ରଦାନ କରାଯାଉଛି । “ ଆଇଟି ବ୍ୟବସ୍ଥାର ଅଧିକ ଉପଯୋଗ ଦ୍ୱାରା, ଗ୍ରାମାଞ୍ଚଳରେ ବସବାସ କରୁଥିବା ଲୋକମାନଙ୍କୁ ଟିକାକରଣର ଉପକାରୀତା ସଂପର୍କରେ ଅବଗତ ଓ ସଚେତନ କରାଯାଉଛି । ଲୋକମାନେ ଏହାକୁ ଗ୍ରହଣ କରୁଥିବାରୁ ଏବେ ଗ୍ରାମାଞ୍ଚଳକୁ ଅଧିକରୁ ଅଧିକ ଟିକା ପଠାଯାଉଛି । ତେଣୁ ଆମର ଆସ୍ଥା ଓ ବିଶ୍ୱାସ ବୃଦ୍ଧି ପାଇଛିଯେ ଗ୍ରାମାଞ୍ଚଳରେ ସଂପୂର୍ଣ୍ଣ ରୂପେ ଟିକାକରଣ ସମ୍ଭବପର ।” ସେ ଆହୁରି କହିଲେ ଯେ ଗତ ସୋମବାର ଦିନ ଏତେ ଅଧିକ ସଂଖ୍ୟକ  ଟିକା ପରିଚାଳନାରେ କୋୱିନ୍ ପ୍ଲାଟଫର୍ମରେ କୌଣସି ପ୍ରକାର ତ୍ରୁଟି ପରିଲକ୍ଷିତ ହୋଇନାହିଁ ।
ଡକ୍ଟର ପଲ୍ ସୂଚାଇଥିଲେ ଯେ ସରକାରୀ ଟିକାକେନ୍ଦ୍ର ନୂତନ ଟିକାକରଣ ଅଭିଯାନରେ ବିରାଟ ଭୂମିକା ନିର୍ବାହ କରିଛନ୍ତି । “ ଜୁନ ୨୧, ୨୦୨୧ ଦିନ କେବଳ ସରକାରୀ କେନ୍ଦ୍ରମାନଙ୍କରୁ ୯୨ ପ୍ରତିଶତ ଟିକାଦାନ କରାଯାଇଛି । ଏହା ସରକାରୀ ସ୍ୱାସ୍ଥ୍ୟ ବ୍ୟବସ୍ଥାର ସାମର୍ଥ୍ୟ, ସହନଶୀଳତା ଓ ପହଞ୍ଚକୁ ପ୍ରମାଣସିଦ୍ଧ କରିବା ସହ ଏକ ନୂତନ ଉଦାହରଣ ସୃଷ୍ଟି କରିଛି” ବୋଲି ସେ କହିଛନ୍ତି । କୋଭିଡ଼ ୧୯ ଟିକାକରଣ ଅଭିଯାନରେ ସାର୍ବଜନୀନ ଟିକାକରଣ କାର୍ଯ୍ୟକ୍ରମକୁ ପ୍ରବର୍ତ୍ତନ କରିବାର ଖର୍ଚ୍ଚ ମୁଣ୍ଡାଇବା ମଧ୍ୟ ବେଶ୍ ଜଟିଳ ବୋଲି ସେ ସୂଚାଇଥିଲେ ।
ଅଧିକରୁ ଅଧିକ ମହିଳାଙ୍କ ଟିକାକରଣ ନିମନ୍ତେ ପ୍ରବର୍ତ୍ତାଯିବା ଆବଶ୍ୟକ
ଡକ୍ଟର ପଲ୍ କହିଲେ ଯେ ଗତକାଲି ଯେତେ ସଂଖ୍ୟକ ଲୋକ ଟିକା ନେଇଛନ୍ତି ସେମାନଙ୍କ ମଧ୍ୟରୁ ୪୬ ପ୍ରତିଶତ ହେଉଛନ୍ତି ମହିଳା । ଅନ୍ୟ ୫୩ ପ୍ରତିଶତ ହେଉଛନ୍ତି ପୁରୁଷ । “ଯେଉଁସବୁ ସ୍ଥାନରେ ଏହି ବିଭେଦ ରହିଛି ଆମକୁ ଏଭଳି ଲିଙ୍ଗଗତ ବୈଷମ୍ୟକୁ ମଧ୍ୟ ସଂଶୋଧନ କରିବାକୁ ପଡ଼ିବ । ଅଧିକରୁ ଅଧିକ ମହିଳା ଆସି ଟିକାକରଣରେ ସାମିଲ ହେବା ଆମେ ଚାହୁଁ” ବୋଲି ସେ କହିଛନ୍ତି ।